CBG ร่วงกว่า 5% คาด Sell on fact กำไรปี 62 ทะลัก-หวั่น “COVID-19” กระทบยอดขายตปท.ปี 63
CBG ร่วงกว่า 5% คาด Sell on fact กำไรปี 62 ทะลัก-หวั่น "COVID-19" กระทบยอดขายตปท.ปี 63 ล่าสุดอยู่ที่ 82.75 บ. ลบ 4.75 บ. หรือ 5.43% มูลค่าซื้อขาย 340.78 ลบ.
CBG ร่วงกว่า 5% คาด Sell on fact กำไรปี 62 ทะลัก-หวั่น "COVID-19" กระทบยอดขายตปท.ปี 63 ล่าสุดอยู่ที่ 82.75 บ. ลบ 4.75 บ. หรือ 5.43% มูลค่าซื้อขาย 340.78 ลบ.
21 ก.พ. 2563

ผู้สื่อข่าวรายงานว่า ราคาหุ้น บริษัท คาราบาวกรุ๊ป จำกัด (มหาชน) หรือ CBG ล่าสุด ณ เวลา 10.46 น. อยู่ที่ 82.75 บาท ลบ 4.75 บาท หรือ 5.43% ด้วยมูลค่าซื้อขาย 340.78 ล้านบาท

โดยคาดว่าเกิดจากการขายทำกำไรหลังจากผลประกอบการปี 2562 มีกำไรสุทธิตามคาด (sell on fact) ซึ่งราคาหุ้นปรับตัวขึ้นอย่างต่อเนื่องจากความคาดหวังเรื่องผลประกอบการ
ด้าน บล.เคทีบี (ประเทศไทย) ระบุในบทวิเคราะห์ ยังคงคำแนะนำ “ซื้อ” หุ้น CBG และราคาเป้าหมายที่ 123 บาท โดย CBG รายงานกำไรสุทธิไตรมาส 4/62 ที่ 803 ล้านบาท เติบโต 57% เมื่อเทียบจากปีก่อน และเติบโต 10% เมื่อเทียบจากไตรมาสก่อน ใกล้เคียงตลาดและบล.เคทีบี (ประเทศไทย) คาด ส่งผลให้กำไรสุทธิปี 2562 ขยายตัว 116% เมื่อเทียบจากปีก่อน ดังนั้น จึงยังคงประมาณการกำไรสุทธิปี 2563 ที่ 3,236 ล้านบาท เติบโต 29% เมื่อเทียบจากปีก่อน
ทั้งนี้ CBG ประกาศจ่ายปันผลที่ 1.20 บาท (XD 6 มี.ค.2563) ราคาหุ้นที่ปรับตัวเพิ่มขึ้นและ outperform SET กว่า 25% ใน 6 เดือนที่ผ่านมา แต่มองว่าราคาหุ้นปัจจุบันยังน่าสนใจ โดย CBG เทรดอยู่ที่ PER ที่ 27 เท่า ที่ต่ำกว่า peer ที่ PER = 29.8 ที่ อีกทั้ง ยังไม่สะท้อนผลประกอบการปี 2563
นอกจากนี้ CBG ยังมีแผนที่ลงทุนพัฒนา packaging บางรายการด้วยตนเอง คาดธุรกิจ packaging จะเริ่มดำเนินการได้ในไตรมาส 4/63 คาดหนุน GPM ขยายตัวในระยะยาว ดังนั้นยังคงเลือก CBG เป็น Top Pick ของกลุ่ม Food &amp; Beverage
ขณะที่ก่อนหน้านี้ ระบุว่า การระบาดของโรคปอดสายพันธุ์ใหม่ในประเทศจีนที่เกิดขึ้น อาจส่งผลกระทบต่อหุ้นในกลุ่ม Commerce และ Food โดยกรณีของ CBG มีสัดส่วนรายได้จากการส่งออกไปยังประเทศจีนอยู่ที่ 4% ของรายได้ทั้งหมด ประเด็นข้างต้นจะส่งผลกระทบต่อรายได้ CBG อยู่ที่ 45 ล้านบาท/เดือน และกระทบกำไรสุทธิที่ 11 ล้านบาท/เดือน หรือ 0.34% ของประมาณการกำไรสุทธิปี 2563